পটুয়াখালীর কলাপাড়ায় দুর্যোগ ঝুঁকি ব্যবস্থাপনার মাধ্যমে স্থায়ীত্বশীল উন্নয়ন সহায়তা বিষয় নিয়ে স্থানীয় সাংবাদিকদের সাথে মতবিনিময় সভা অনুষ্ঠিত হয়েছে।বুধবার বেলা ১১ টার দিকে আর্ন্তজাতিক উন্নয়ন সংস্থা ফ্রেন্ডশীপ বাংলাদেশ কলাপাড়া প্রেসক্লাব মিলনায়তনে এ সভার আয়োজন করে। ক্লাবের সহ-সভাপতি জীবন কুমার মন্ডলের সভাপতিত্বে সংস্থার পরিচিতি ও কর্ম পরিকল্পনা তুলে ধরেন ফ্রেন্ডশীপের সিনিয়র ম্যানেজার আবু মোহাম্মদ শিহাব ও সংস্থার প্রকল্প ব্যবস্থাপক জুয়েল হাসান।পরে উপজেলার প্রিন্ট ও ইলেকট্রনিক্স মিডিয়ার কর্মরত সাংবাদিকদের উপস্থিতে উন্মুক্ত আলোচনা অনুষ্ঠিত হয়।